钦定古今图书集成/明伦汇编/氏族典/第559卷 > 司马飏
## 钦定古今图书集成/明伦汇编/氏族典/第559卷 > 司马飏

按《晋书戴洋传》：司马飏为乌程令，将赴职，洋曰：“君宜
深慎下吏。”飏后果坐吏免官。洋又曰：“卿虽免官，十月
当作郡，加将军。”至期为太山太守，镇武将军。飏卖宅
将行，洋止之曰：“君不得至，当还，不可无宅。”飏果不得
之郡。元帝增飏众二千，使助祖逖，洋劝飏不行，飏乃
称疾，收付廷尉。俄而因赦得出。